CELEX: C2004/118/54
Language: el
Date: 2004-04-30 00:00:00
Title: Διάταξη του Δικαστηρίου (τέταρτο τμήμα), της 1ης Απριλίου 2004, στην υπόθεση C-184/03 (αίτηση του Landesgericht für Zivilrechtssachen Wien για την έκδοση προδικαστικής αποφάσεως): Helmut Fröschl κατά Δημοκρατίας της Αυστρίας («Άρθρο 104, παράγραφος 3, του Κανονισμού Διαδικασίας — Πιστοποιητικό ικανότητας απαιτούμενο για την άσκηση επαγγελματικής δραστηριότητας — Ισοτιμία — Προϋποθέσεις — Επαγγελματική πείρα κτηθείσα εντός άλλου κράτους μέλους — Αρχή της απαγορεύσεως των διακρίσεων — Ελευθερία εγκαταστάσεως — Ελεύθερη παροχή υπηρεσιών»)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/30
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 1ης Απριλίου 2004
   στην υπόθεση C-184/03 (αίτηση του Landesgericht für Zivilrechtssachen Wien για την έκδοση προδικαστικής αποφάσεως): Helmut Fröschl κατά Δημοκρατίας της Αυστρίας (1)
   
   («Άρθρο 104, παράγραφος 3, του Κανονισμού Διαδικασίας - Πιστοποιητικό ικανότητας απαιτούμενο για την άσκηση επαγγελματικής δραστηριότητας - Ισοτιμία - Προϋποθέσεις - Επαγγελματική πείρα κτηθείσα εντός άλλου κράτους μέλους - Αρχή της απαγορεύσεως των διακρίσεων - Ελευθερία εγκαταστάσεως - Ελεύθερη παροχή υπηρεσιών»)
   (2004/C 118/54)
   Γλώσσα διαδικασίας: η γερμανική
   Στην υπόθεση C-184/03, που έχει ως αντικείμενο αίτηση του Landesgericht für Zivilrechtssachen Wien (Αυστρία) προς το Δικαστήριο, κατ' εφαρμογήν του άρθρου 234 ΕΚ, με την οποία ζητείται, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ Helmut Fröschl και Δημοκρατίας της Αυστρίας, η έκδοση προδικαστικής αποφάσεως ως προς την ερμηνεία των άρθρων 12 ΕΚ, 43 ΕΚ και 49 ΕΚ, το Δικαστήριο (τέταρτο τμήμα), συγκείμενο από τους. J. N. Cunha Rodrigues (εισηγητή), πρόεδρο τμήματος, F. Macken και K. Lenaerts, δικαστές, γενικός εισαγγελέας: D. Ruiz-Jarabo Colomer, γραμματέας: R. Grass, εξέδωσε την 1η Απριλίου 2004 διάταξη με το ακόλουθο διατακτικό:
   Τα άρθρα 12 ΕΚ, 43 ΕΚ και 49 ΕΚ έχουν την έννοια ότι δεν εμποδίζουν την εφαρμογή κανονιστικής ρυθμίσεως κράτους μέλους η οποία, σε καταστάσεις όπως η επίμαχη στην υπόθεση της κύριας δίκης, δεν αναγνωρίζει μια επαγγελματική πείρα ως ισότιμη με την κατοχή πιστοποιητικού ικανότητας το οποίο απαιτείται για την άσκηση δραστηριότητας φωτογράφου ως ανεξάρτητου επαγγελματία, με μόνη αιτιολογία ότι η εν λόγω πείρα κτήθηκε στο κράτος μέλος εγκαταστάσεως και όχι σε άλλο κράτος μέλος.
   
      (1)  ΕΕ C 47 της 21.2.2004.